Значењски и формални односи међу лексемама: синонимија,антонимија,полисемија,хомонимија.

Хомоними

Хомоними су речи које имају исти гласовни састав, исто се пишу. Хомоними немају исто значење и нису истог порекла, могу се читати исто или другачије и имати различите акценте. Нјих строго треба разликовати од полисемије, односно вишезначности једне речи (својство једне речи да има више значења). Реч хомоним је грчког порекла и означава оне који имају исто име (хомо – исто, ним- име). Типични хомоними у српскм језику:

а) речи: коса - алатка која се користи за сечење траве; коса - длаке на људској глави;

град - као насељено место; град - падавина (лед)

б) реченице: Дуња (властито име) једе дуњу (воће). Вредно је радио ( глагол- делао), па је купио радио (именица- справа на којој се слушају вести и музика).

Синоними

Синоними су речи које су по значењу веома сличне или исте некој другиј речи, али немају исти облик. Употребом синонима се истичу нијансе речи, користи се за потребе тачнијег и прецизнијег изражавања. Није исто ако се каже презалогајити, јести или ждерати. Такође једна реч може бити замењена или упоређена са више речи, а не само са једном. На пример реч земља може означавати тло, земљиште, под , патос или држава.

Примери за синониме: дебео – угојен, пун

Антоними

Антоними су речи које имају супротно значење, а две речи супротног значења чине антонимски пар. Могу бити глаголи, именице, придеви, прилози и предлози. Антоним је реч грчког порекла и означава „против име“ односно анти што значи против или супротно.

Полисемија

Полисемија је вишезначност (многозначност) једне речи, тј. својство једне речи да има више значења, што зависи од саопштења које се казује. Назив потиче од грчких речи полýс (много) и сêма (знак). Полисемија настаје због уочавања сличности, па се појам који се иначе означава неком другом речју доводи у везу са употребљеном речју, а значење полисемичне речи зависи од реченице у којој је употребљена, контекста и конкретне говорне ситуације.